Երեկ ավարտելով մեղադրական ճառը` Ժ.Կոտիկյանը հայտարարեց. "Զինվորական ծառայությունից խուսափելու դեպքում մեր մոտեցումը բավական խիստ է, որովհետեւ մեր երկիրը, մեր պետությունն իսկապես գտնվում է այնպիսի իրավիճակում, որ մեկ զինվոր ավելին պատրաստելը, մեկ զինվոր ավելին ունենալը, երկրի համար անհրաժեշտ է։ Այս առումով ես գտնում եմ, որ Արման Բաբաջանյանին առաջադրված մեղադրանքները հիմնավորված են, եւ միջնորդում եմ դատարանին նրան մեղավոր ճանաչել ՀՀ քր.օր.-ի 324 հոդվածի 2-րդ մասով եւ դատապարտել ազատազրկման մեկ տարի ժամանակով։ ՀՀ քր.օր.-ի 327 հոդվածի 2-րդ մասի հատկանիշներով նրան մեղավոր ճանաչել եւ ենթարկել ազատազրկման չորս տարի ժամանակով։ Ելնելով Քր.օր.-ի 66 հոդվածի պահանջներից (պատիժները մասնակիորեն իրար գումարելու սկզբունքից)` վերջնական պատիժ սահմանել 4 տարի 6 ամիս ժամանակով"։